1980களின் தொடக்கத்தில் ஜெர்மானிய இசைக் கலைஞர் க்ளாஸ் ஸ்கல்ஸ் என்பவர் சோதனை முயற்சியாக சில "ஸ்பேஸ் வகை இசையைக்" கொண்ட ஆல்பங்கள் சிலவற்றைத் தயரித்தார். அந்த இசையானது மிகவும் அழகானதாகவும் மயக்கும் விதமானதாகவும் இசை மென்பொருளின் (சீக்வென்சர்) மூலம் உருவாக்கியது போன்றும் இருந்தது. இந்தப் பாடல்களி சிலவற்றுக்கும் தொடக்க கால டிரான்ஸ் இசைக்கும் பல ஒற்றுமைகள் இருந்தன, இவை சில நேரங்களில் டிரான்ஸ் இசை என்னும் பகுப்புக்குரியதாகவும் கருதப்படுகின்றன. 1980களில் அவர் வெளியிட்ட ஆல்பங்களில் இரண்டில் அவற்றின் தலைப்புகளில் "டிரான்ஸ்" என்னும் சொல் இடம்பெற்றிருந்தது. அவை 1981 ஆம் ஆண்டின் டிரான்ஸ்ஃபர்(Trancefer) மற்றும் 1987 ஆம் ஆண்டின் என்=ட்ரான்ஸ் (En=Trance) ஆகியவையாகும். இருப்பினும், 1978 இல் வெளிவந்த ஜீன் மைக்கேல் ஜாரேவின் (Jean Michel Jarre) ஆக்சிஜன் (Oxygène) மற்றும் 1976இல் வெளியான ஈக்வினாக்ஸ் (Equinoxe)ஆகிய ஆல்பங்கள் ஸ்கல்ஸின் 1980களின் வெளியீடுகளுக்கு முன்பு வெளிவந்தவையாகும். ஜாரே இதே போன்ற மெய்மறக்கச் செய்யும் பாணிகளைப் பரிசோதனை முயற்சிகள் செய்வதவார். அதிலிருந்தே ஸ்கல்ஸின் 1980களிலான முயற்சிகளும் உத்வேகம் பெற்றன. அவரைத் தொடர்ந்து வந்த பிறர் இந்த இசை வகையின் முன்னோடிகளாகக் கருதப்படுகின்றனர்.

கடந்த காலத்தில், ஆசிட் ஹௌஸ் (acid house) இயக்கத்திலிருந்து பல டிரான்ஸ் வகை இசைப் பதிவுகள் வெளிவந்ததும் அடையாளங்காணப்பட்டுள்ளது. அவற்றுக்கு KLF இசைக்குழு ஒரு முன்னோடியாகும். 1988 / 1989 ஆண்டில் வெளிவந்த "வாட் டைம் இஸ் லவ்" (What Time Is Love?) பாடலின் வெளியீடுகள் மிகவும் பிரபலமானவையாகும். அதனுடன் "கிலி செட் ட்ரான்ஸ்" (Kylie Said Trance) (1989) என்ற மிகவும் அசத்தலான தலைப்பில் வெளிவந்த "3 ஏ.எம். இட்டர்னல்" (3 a.m. Eternal) என்ற பாடலும் "லாஸ்ட் ட்ரெயின் டு ட்ரான்செண்ட்ரல்" (Last Train to Trancentral) (1990) என்ற பாடலும் குறிப்பிடத்தக்க பாடல்களாகும். KLF இசைக்குழு இந்த தொடக்க கால இசைப் பதிவுகளை "தூய டிரான்ஸ்" எனக் கூறியது. மேலும் இவை "த ஒயிட் ரூம்" (The White Room) (1991) என்னும் ஆல்பத்துடனும் ஒத்திருந்தன, ஆனால் கலை எளிமைப் (மினிமலிஸ்ட்) பண்பையும் இரவு கிளப்புகள் இசையைப் போன்ற தன்மையையும் ஒலி மறைந்திருக்கும் தன்மையையும் கொண்டிருந்தன. KLF இசைக்குழுவின் படைப்புகள் ஆரம்ப கால டிரான்ஸ் இசைக்கான தெளிவான எடுத்துக்காட்டுகளாக விளங்குகின்றன 1990 ஆம் ஆண்டில் வெளியான இரண்டு பாடல்களே "தூய" டிரான்ஸ் இசைப் பதிவுகளாகக் கருதப்படுகின்றன. 1990 ஆம் ஆண்டின் தொடக்கத்தில் வெளியான ஏஜ் ஆஃப் லவ் (Age of Love) என்னும் ஆல்பத்தின் அதே தலைப்பிலான அறிமுக தனிப்பாடல் அதில் முதலாவது பாடலாகும். அந்தப் பாடலே அசல் டிரான்ஸ் இசை ஜெர்மனியிலிருந்து வெளிவருவதற்கான அடிப்படையாக அமைந்ததாகக் கருதப்படுகிறது. "த ஏஜ் ஆஃப் லவ்" பாடலே முதல் டிரான்ஸ் வகைத் தனிப்பாடல் என சிலர் கருதுகின்றனர்.
அவர்களின் டான்ஸ் 2 ட்ரான்ஸ் (Dance 2 Trance) என்னும் ஆல்பத்தின் தலைப்பிலேயே அமைந்திருந்த அறிமுக தனிப்பாடலின் b-பக்க பாடலான "வி கேம் இன் பீஸ்" (We Came in Peace) என்னும் பாடலே இரண்டாவது பாடலாகும். ஃபியூச்சர் சௌண்ட் ஆப்ஃ லண்டன் (Future Sound Of London) என்னும் ஆல்பத்தின் "பப்புவா நியூ கினீயா" (Papua New Guinea) (1991) என்னும் பாடல் மிகவும் தாக்கத்தை ஏற்படுத்திய மற்றொரு பாடலாகும்.

இந்த ஆசிட் கால தலைமுறையைக் கடந்த அப்பாலான டிரான்ஸ் இசையானது 1990களின் ஆரம்ப காலத்தில் ஜெர்மனியில் இருந்த கிளப்பு இசையான டெக்னோ (techno) இசையின் ஒரு கிளையே எனக் கருதப்படுகிறது. பெரும்பாலும் ஜெர்மனியே டிரான்ஸ் கலாச்சாரத்தின் பிறப்பிடமாகக் கருதப்படுகிறது. பல புனைப்பெயர்களில் இவ்வகை இசையிலான எண்ணற்ற பாடல்களை உருவாக்கிய ஜேம் எல் மார் (Jam El Mar), ஆலிவர் லையப் (Oliver Lieb) மற்றும் ஸ்வென் வாத் (Sven Väth) ஆகியோர் இந்த வகை இசையின் முன்னோடிகளில் சிலராவர். ஐ க்யூ (Eye Q), ஹார்ட்டௌஸ் (Harthouse), ரைசிங் ஹை ரெக்கார்ட்ஸ் (Rising High Records), ஃபேக்ஸ் +49-69/450464 (FAX +49-69/450464) மற்றும் எம்.எஃப்.எஸ் (MFS) இசைப்பதிவுகள் ஆகியவை ஃப்ரேங்க்ஃபர்ட் (Frankfurt) நகரை அடிப்படையாகக் கொண்டவை. டெக்னோ மற்றும் ஹௌஸ் இசை ஆகியவற்றின் கலவையான இசையான ஆரம்பகால டிரான்ஸ் இசையானது இசைவேகம் மற்றும் தாள அமைப்புகள் ஆகியவற்றில் அதிகபட்சமாக டெக்னோ இசையையே ஒத்திருந்தது, ஆனால் கூடுதல் இசை மேற்சுரங்களைக் கொண்டுள்ளது. அது மட்டுமின்றி, இந்தப் பாடல்கள் ஹௌஸ் இசைப் பாடல்களைப் போன்று "அசைந்து அமையவில்லை" மேலும் இவற்றில் பெரும்பாலும் பீட் அமைப்பில் முன்கணிக்க முடியாத மாற்றங்கள் இருந்தன. டிரான்ஸ் இசை வகையின் இந்த ஆரம்ப வகைகளை இப்போது பாரம்பரிய டிரான்ஸ் இசை எனக் குறிப்பிடுகின்றனர். மேலும் இவை அதனை அடுத்து உருவான நடனத்திற்குரிய டிரான்ஸ் இசையினை விட மிக நீண்டதாகவும் மிகவும் கருத்தியல் சார்ந்ததாகவுமே உள்ளது.

டிரான்ஸ் வகைகள்
பிரபலமானதற்குப் பிந்தைய டிரான்ஸ் இசை
தோற்றம்
டிரான்ஸ் உருவாக்கம்